ՀԻՄՆԱՎՈՐՈՒՄ

<<ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ «ԹԱՆԿԱՐԺԵՔ ՄԵՏԱՂՆԵՐԻ ԵՎ ԹԱՆԿԱՐԺԵՔ ՔԱՐԵՐԻ ՊԵՏԱԿԱՆ ԳԱՆՁԱՐԱՆ» ԳՈՐԾԱԿԱԼՈՒԹՅԱՆ 2022-2024 ԹՎԱԿԱՆՆԵՐԻ ԹԱՆԿԱՐԺԵՔ ՄԵՏԱՂՆԵՐԻ ԵՎ ԹԱՆԿԱՐԺԵՔ ՔԱՐԵՐԻ ՊԵՏԱԿԱՆ ՊԱՀՈՒՍՏՆԵՐԻ ՕՏԱՐՄԱՆ ՄԻՋՈՑԱՌՈՒՄՆԵՐԻ ԾՐԱԳՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ>> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. **Իրավական ակտի ընդունման անհրաժեշտությունը, ընթացիկ իրավիճակը և խնդիրները.**

ՀՀ ֆինանսների նախարարության <<Թանկարժեք մետաղների և թանկարժեք քարերի պետական գանձարան>> գործակալությունում (այսուհետ՝ Գանձարան) տարիների ընթացքում կուտակվել են բավարար քանակությամբ թանկարժեք քարեր, ինչպես նաև թանկարժեք մետաղներից ու թանկարժեք քարերից պատրաստված իրեր, որոնք ժամանակի ընթացքում կորցնում են իրենց արդիականությունը՝ ապրանքային տեսքը և արժեքը:

Պետական պահուստների կառավարումն առավել արդյունավետ դարձնելու նպատակով, ՀՀ ֆինանսների նախարարությունը, որդեգրել է մոտեցում, որ Պետական պահուստներում պետք է կուտակել միայն բարձր լիկվիդայնություն ունեցող պետական ստանդարտին համապատասխան ձուլակտորներ և թանկարժեք մետաղներից և թանկարժեք քարերից պատրաստված բարձր գեղարվեստական արժեք ունեցող իրեր, որը հիմք է հանդիսացել պետական պահուստներից ոչ իրացվելի իրերի օտարման ծրագրի կազմման համար:

ՀՀ կառավարությունն իր 2018 թվականի հունվարի 11-ի N 1 արձանագրային որոշմամբ հավանություն էր տվել ՀՀ ֆինանսների նախարարության աշխատակազմի <<Թանկարժեք մետաղների և թանկարժեք քարերի պետական գանձարան>> գործակալության 2018-2021 թվականների թանկարժեք մետաղների և թանկարժեք քարերի պետական պահուստների օտարման միջոցառումների ծրագրին, սակայն, հաշվի առնելով, որ հիշյալ որոշման կատարման ժամկետն ավարտվել է, իսկ օտարման գործընթացը՝ դեռևս՝ ոչ, միաժամանակ, հաշվի առնելով ՀՀ վարչապետի 06.08.2021թ. 02/10.20/26829-2021 և 04.08.2021թ. N 02/16.2/25023-2021 հանձնարարականները՝ արձանագրային որոշումների գործողությունների դադարեցման հետ կապված, ներկայացվում է <<Հայաստանի Հանրապետության ֆինանսների նախարարության <<Թանկարժեք մետաղների և թանկարժեք քարերի պետական գանձարան>> գործակալության 2022-2024 թվականների թանկարժեք մետաղների և թանկարժեք քարերի պետական պահուստների օտարման միջոցառումների ծրագրին հավանություն տալու մասին>> Հայաստանի Հանրապետության կառավարության որոշման նախագիծը (այսուհետ՝ Ծրագիր), որը որևէ սկուզբունքային փոփոխություն չի ենթադրում նախորդի համեմատ, նախատեսվում է վերանայել միայն վերջինիս գործողության կատարման ժամկետները՝ 2022-2024 թվականների ժամանակահատվածի կտրվածքով :

Ծրագրի ընդունմամբ նախատեսվում է հրապարակային աճուրդների միջոցով իրականացնել Գանձարանում գտնվող ոչ իրացվելի իրերի օտարում ըստ առաջնահերթության, սկզբում օտարման ներկայացնելով առավել ոչ լիկվիդային իրերը: Ընդ որում, նախատեսվում է իրերի վաճառքն իրականացնել նախ՝ աճուրդների <<դասական>> եղանակով՝ մեկնարկային գների աստիճանաբար բարձրացմամբ, այնուհետև <<հոլանդական>> եղանակով՝ մեկնարկային գների նվազեցմամբ:

Հայտնում ենք, որ Ծրագրով նախատեսված օտարման գործընթացը, միաժամանակ, բխում է ՀՀ վարչապետի 16.04.2021թ. № 02/16.2/12443-2021 հանձնարարականի 2-րդ կետի պահանջից:

**2. Նախագծի մշակման գործընթացում ներգրավված ինստիտուտները և անձինք**.

Նախագիծը մշակվել է ՀՀ ֆինանսների նախարարության կողմից:

1. **Տվյալ բնագավառում իրականացվող քաղաքականությունը.**

Սույն որոշման նախագծի ընդունումը որևէ սկզբունքային փոփոխություն չի նախատեսում:

1. **Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները.**

<<Հայաստանի Հանրապետության ֆինանսների նախարարության <<Թանկարժեք մետաղների և թանկարժեք քարերի պետական գանձարան>> գործակալության 2022-2024 թվականների թանկարժեք մետաղների և թանկարժեք քարերի պետական պահուստների օտարման միջոցառումների ծրագրին հավանություն տալու մասին>> Հայաստանի Հանրապետության կառավարության որոշման ընդունման կապակցությամբ լրացուցիչ ֆինանսական միջոցների անհրաժեշտությունը բացակայում է: Նախագծի ընդունմամբ նախատեսվում է պետական բյուջեում եկամուտների ավելացում:

1. **Կարգավորման նպատակը և ակնկալվող արդյունքը.**

Ներկայացված Ծրագրի ընդունմամբ նախատեսվում է Գանձարանում գտնվող ոչ բարձր իրացվելի իրերի պետական պահուստներից իրացում: Ծրագրի իրականացման արդյունքում Գանձարանը կտիրապետի բարձր իրացվելիություն ունեցող պետական ստանդարտին համապատասխան ձուլակտորների և թանկարժեք մետաղներից և թանկարժեք քարերից պատրաստված բարձր գեղարվեստական արժեք ունեցող իրերի, որոնք արդիականությամբ պայմանավորված կայուն կլինեն ժամանակի ընթացքում արժեքային կորստից:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:**

<<Հայաստանի Հանրապետության ֆինանսների նախարարության <<Թանկարժեք մետաղների և թանկարժեք քարերի պետական գանձարան>> գործակալության 2022-2024 թվականների թանկարժեք մետաղների և թանկարժեք քարերի պետական պահուստների օտարման միջոցառումների ծրագրին հավանություն տալու մասին>> Հայաստանի Հանրապետության կառավարության որոշման նախագիծը չի բխում համապատասխան ռազմավարական փաստաթղթերից:

**Տ Ե Ղ Ե Կ Ա Ն Ք**

<<Հայաստանի Հանրապետության ֆինանսների նախարարության <<Թանկարժեք մետաղների և թանկարժեք քարերի պետական գանձարան>> գործակալության 2022-2024 թվականների թանկարժեք մետաղների և թանկարժեք քարերի պետական պահուստների օտարման միջոցառումների ծրագրին հավանություն տալու մասին>> Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու բացակայության մասին

|  |
| --- |
| 1. **Այլ իրավական ակտերում փոփոխությունների և/կամ լրացումների անհրաժեշտությունը** |
| <<Հայաստանի Հանրապետության ֆինանսների նախարարության <<Թանկարժեք մետաղների և թանկարժեք քարերի պետական գանձարան>> գործակալության 2022-2024 թվականների թանկարժեք մետաղների և թանկարժեք քարերի պետական պահուստների օտարման միջոցառումների ծրագրին հավանություն տալու մասին>> Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում: |
| 1. **Միջազգային պայմանագրերով ստանձնած պարտավորությունների հետ համապատասխանությունը** |
| <<Հայաստանի Հանրապետության ֆինանսների նախարարության <<Թանկարժեք մետաղների և թանկարժեք քարերի պետական գանձարան>> գործակալության 2022-2024 թվականների թանկարժեք մետաղների և թանկարժեք քարերի պետական պահուստների օտարման միջոցառումների ծրագրին հավանություն տալու մասին>> Հայաստանի Հանրապետության կառավարության որոշման նախագծի ընդունումը միջազգային պայմանագրերով ստանձնած պարտավորությունների հետ չի առնչվում: |